Twee adjunkpresidente dalk die antwoord, sê Zuma | Maroela Media
Pres. Jacob Zuma het Woensdag voorgestel dat die verloorder in die wedloop om die posisie as ANC-president by die party se verkiesingskonferensie as 'n tweede adjunkpresident aangewys word.
"In die gees daarvan om faksievorming te bestry, het 'n aansienlike hoeveelheid comrades voorgestel dat ons 'n volwasse en gesonde manier kry om die wedywering van leierskapposisie polities te bestuur in aanloop tot die 54ste nasionale konferensie [in Desember]," het Zuma gesê. Die president het vandag sy slottoespraak gelewer by die ANC se nasionale beleidskonferensie in Johannesburg.
"Ons het uit die vorige twee nasionale konferensies geleer dat die faksiegedrewe 'wenner vat alles'-houding nie in die beste belang van die ANC is nie. Dit is die moeite werd om te herhaal wat ek in my openingsrede van hierdie konferensie gesê het – ons beweging het al baie talentvolle en bekwame comrades, in wie ons aansienlik belê het, verloor weens faksies binne die party," het Zuma gesê.
Zuma het gesê die ANC moes dus 'n manier kry sodat lede nie veldtogte dryf "asof daar nie 'n dag van môre is nie".
"Een voorstel is om 'n konsensus in die strukture van die ANC te bou dat kandidate wat vir amptelike posisies verkiesbaar staan, moet deel vorm van die groter leierskap, selfs as hulle verloor," het hy gesê. "'n Praktiese manier om 'n einde te bring aan faksievorming is as takke 'n voorstel oorweeg dat 'n tweede adjunkpresident [bykomend tot die adjunkpresident wat by die verkiesingskonferensie verkies word] gekies word, sodat die kandidaat wat die tweede meeste stemme gekry het vir posisie as president, ook ingesluit word."
Hy het gesê die "konsensus" binne die ANC is dat die regerende party nie meer leiers kan verwerp wat deur 'n aansienlike hoeveelheid lede gekies is om te lei nie.
Vir enige persoon wat sukkel met hardlywigheid, lees hierdie berig…
My mond hang oop……………… Ek het nie woorde nie.
Ja dis die antwoord,,, Dan kan julle dubbel soveel steel jou,,,,,DIS MAAR NET N MANIER VAN SELFFERYKKING ONDER JOU CHOMAS!!!
Dit blyk Zupta maak nou al voorsiening v ingeval x vrouliefie nie die paal gaan haal nie……
Whahhahahahhaa!!!! Zuma? Jy kah nie tel nie! Jy gaan BAIE meer "poste" moet skep om AL jou handpoppe en Zupmaikies terug te betaal vir hulle blinde navolging van jou vergrype…OF om genoeg van jou backup te bemagtig om jou skelm g… uit die tronk te hou! DESPERAAAAAAT!!!!!!